kalixlouiis/myanmar-wikipedia-corpus huggingface dataset:
ရိုးရာအားဖြင့် အပျော်ဖြင့်အဆုံးသတ်လေ့ရှိသော်လည်း အညစ်ဟာသကားတို့တွင်မူ ချွင်းချက်ဖြစ်သည်။
ပြဇာတ်ရုံရှိ ဟာသပြဇာတ်မှ ဆင်းသက်လာသော ဟာသကားသည် ရုပ်ရှင်သမိုင်းတွင် အဟောင်းဆုံးအမျိုးအစားများအနက် တခုအဝင်အပါဖြစ်၏။
အသံတိတ်ခေတ်တွင် ပတ်ဝန်းကျင်နှင့် အဆီအငေါ်မတည့်မှုများ၊ ပြောင်ချော်ချော်ဇာတ်ရုပ်များကိုသာ အားပြုရသော်လည်း ၁၉၂၀ နှစ်များတွင် အသံထွက်ဇာတ်ကားများ ဖြစ်လာသည်နောက် အပြန်အလှန်ပြောစကားများဖြင့် ပြက်လုံးထုတ်နိုင်လာသည်။
ဇာတ်ညွှန်းရေးဆရာတို့၏ အသုံးအနှုန်းအရမူ ရုပ်ရှင်အမျိုးအစားဆိုသည်မှာ ဇာတ်အိမ်တည်ပုံ၊ ဇာတ်ဆောင်၊ ဇာတ်လမ်းတို့တွင် မူတည်သည့်အတွက် အဆွေးကားနှင့် ဟာသကားတို့မှာ တံဆိပ်ကပ်၍မရလောက်အောင် ကျယ်ပြန့်လွန်းနေသည်။
Williams, Eric R. Screen adaptation : beyond the basics : techniques for adapting books, comics, and real-life stories into screenplays. Ayres, Tyler. New York. ISBN 978-1-315-66941-0. OCLC 986993829. သို့ဖြစ်ရာ ဇာတ်ကွက်တည်ဟာသကား၊ အလှောင်ဟာသကား၊ အညစ်ဟာသကား စသဖြင့် အမျိုးကွဲများဖြင့်သာ ခေါင်းစဉ်တပ်ကြသည်။
Williams, Eric R. (2017). The screenwriters taxonomy : a roadmap to collaborative storytelling. New York, NY: Routledge Studies in Media Theory and Practice. ISBN 978-1-315-10864-3. OCLC 993983488. ကိုးကား ကဏ္ဍ:ဟာသ ရုပ်ရှင်ဇာတ်ကားများ။
ဦးဖြေသည် ပါဠိဘာသာပညာရှင်တစ်ဦးဖြစ်၍ ထေရဝါဒဗုဒ္ဓဘာသာ၊ ပါဠိစာပေ၊ ပုံနှိပ်လောက စသည်တို့ တိုးတက်အောင်ဆောင်ရွက်ခဲ့သောသူတစ်ဦးဖြစ်သည်။
မြန်မာနိုင်ငံ၏ အဂ္ဂမဟာပဏ္ဍိတ ဘွဲ့တံဆိပ်ဆိုင်ရာ မှတ်တမ်းမှတ်ရာများ၌ လူပုဂ္ဂိုလ်များထဲတွင် ပထမဦးစွာ အဂ္ဂမဟာပဏ္ဍိတ ဘွဲ့ရရှိခဲ့သူဖြစ်သည်။
ယနေ့မြန်မာနိုင်ငံရှိ ရဟန်းသံဃာများ သင်ကြားပို့ချကြသည့် ပိဋကတ်တော်အားလုံးကို ကျောက်စာမူမှ ကူးယူပြီး စက်တင်ပုံနှိပ်ရာတွင် တစ်ဦးတည်း ကြီးကြပ် သုတ်သင်ပြင်ဆင်ပြီး စက်တင်ရိုက်နှိပ်ခဲ့သည့်သူလည်းဖြစ်သည်။
ဘဝအကျဉ်း ဆရာကြီးဦးဖြေကို သက္ကရာဇ် ၁၂၁၂-ခုနှစ်တွင် သရက်ခရိုင် သီးကုန်းရွာတွင် ဦးတလုပ်ဖြူနှင့် ဒေါ်ဆွဲမိတို့က ဖွားမြင်ပြီးမြန်မာစွယ်စုံကျမ်း၊ အတွဲ(၇)၊ စာ-၃၂၃-၃၂၄ အရွယ်ရောက်သော် ရှင်သာမဏေပြု၍ ဘွဲ့အမည်မှာ ရှင်ပညာရံသီ ဖြစ်သည်။
အုတ်တွင်းဆရာတော်ထံ ရှေးဦးပညာသင်ယူခဲ့ပြီး၊ မန္တလေးမြို့ မဏ္ဍလာရာမကျောင်းတိုက်၌ နေထိုင်ကာ ပရိယတ်စာပေလေ့လာခဲ့သည်။
သီပေါမင်း ပါတော်မမူမီတွင် လူဝတ်လဲကာ ရန်ကုန်မြို့သို့ဆင်း၍ အစိုးရဟိုက်စကူးကျောင်း၌ ပါဠိပါမောက္ခဂျိမ်းဂရေး၏ လက်အောက်၌ ပါဠိနည်းပြဆရာ လုပ်ကိုင်ခဲ့သည်။
ဆရာကြီးသည် ရန်ကုန်မြို့၌ ပိဋကတ်ပုံနှိပ်တိုက်များတွင် ၁၂၈၀-ပြည့်နှစ်အထိ ပါဠိစာပြင်ဆရာကြီးအဖြစ် တာဝန်ထမ်းခဲ့ပြီး စဉ့်အိုးတန်းလမ်းရှိ မိမိကိုယ်ပိုင်နေအိမ်တွင် ကိုယ်ပိုင်ပိဋကတ်ပုံနှိပ်တိုက်ကို တည်ထောင်ခဲ့သည်။
ကိုယ်ပိုင်ပုံနှိပ်တိုက်က ဝတ်ရွတ်စဉ်၊ သတ်ပုံဥပဒေနှင့် ဝိနည်းငယ်လေးစောင်စသော အများအသုံးပြုနိုင်သည့် စာအုပ်ငယ်များကို ပုံနှိပ်ခဲ့သည်။
ပါဠိစာပေနှင့် ပိဋကတ်ပုံနှိပ်လောကကို စွမ်းစွမ်းတမံ အကျိုးပြုခဲ့သော အဂ္ဂမဟာပဏ္ဍိတဘွဲ့ရ ဆရာကြီးဦးဖြေသည် ၁၂၉၂-ခုနှစ်၊ အသက်(၈၁)နှစ်အရွယ်တွင် ကွယ်လွန်ခဲ့သည်။
ဆောင်ရွက်မှုများနှင့် ဂုဏ်ပြုခံရမှုများ ထိုခေတ်က ထင်ရှားသော ပိဋကတ် ပုံနှိပ်တိုက်ကြီး (၆)တိုက်ရှိရာတွင် ဆရာကြီးဦးဖြေက ဟံသာဝတီပိဋကတ်ပုံနှိပ်တိုက်ကို ပိဋကတ်သုံးပုံပါဠိတော်၊ သုဓမ္မဝတီပိဋကတ်ပုံနှိပ်တိုက်ကို ပါဠိတော်နိဿယကျမ်းစာများ၊ ပြည်ကြီးမဏ္ဍိုင်ပုံနှိပ်တိုက်ကို အဋ္ဌကထာ, ဋီကာနှင့် ကျမ်းဂန်စာပေများ၊ လေးကျွန်းသီရိန်ပုံနှိပ်တိုက်ကို မူလဋီကာစသော ဋီကာနိသျများ၊ ကဝိမျက်မှန်ပုံနှိပ်တိုက်ကို စာသင်သားကိုင် ပါဠိကျမ်းစာများ၊ သာသနာ့ဇောတိကပုံနှိပ်တိုက်ကို ပရမတ္ထသရူပဘေဒနီ စသော ဂန္ထန္တရကျမ်းစာများ စသည်ဖြင့် ခွဲဝေပေး၍ ရိုက်နှိပ်စေခဲ့သည်။
အမေရိကန်ပြည်ထောင်စု ဟားဗဒ်တက္ကသိုလ်မှ ဗုဒ္ဓကျမ်းစာပညာရှင်ကြီး ဝါရင်း(Warren) ပြုစုခဲ့သော နာမည်ကျော် ဗုဒ္ဓပါဠိစာပေ ဘာသာပြန်ကျမ်းကြီး (Buddhism in Translations)တွင် ထည့်သွင်းရန် ဝိသုဒ္ဓိမဂ္ဂအဋ္ဌကထာ ပေမူကို ပြင်ဆင်ပြီး ပေးပို့ခဲ့ဖူးပြီး။
ဆရာကြီးဦးဖြေ၏ ပါဠိစာပေထွန်းကားရေး စွမ်းဆောင်မှုများအကြောင်းကို အရှင်အာနန္ဒမေတ္တေယျ၏ ဗုဒ္ဓစ်ဇင်း(Buddhism) စာစောင်၊ (၁၉၀၈-ခု၊မတ်လထုတ်)တွင် ဆရာကြီးဦးဖြေ၏ အတ္ထုပ္ပတ္တိကို ဓာတ်ပုံနှင့်တကွ ဖော်ပြခြင်းခံရသည်။
အင်္ဂလိပ်အစိုးရက မြန်မာ သက္ကရာဇ် ၁၂၇၆-ခုနှစ်တွင် လယ်တီဆရာတော်နှင့်အတူ အဂ္ဂမဟာပဏ္ဍိတဘွဲ့တံဆပ် ဆပ်ကပ်ခဲ့သည်။
ထင်ရှားသောလက်ရာများ ဆရာဖြေ၏ ထင်ရှားသော လက်ရာအချို့မှာ: အက္ခရဝိသောဓနီကျမ်း ပိဋကတ်သုံးပုံအကျဉ်းချုပ် မြန်မာရာဇဝင်အကျဉ်းချုပ် ကမ္မဝါစာ ဝတ်ရွတ်စဉ် သတ်ပုံဥပဒေ ပေါရာဏမူလကထာအဘိဓာန် ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ထယ်ဂျို(; ၂၇ အောက်တိုဘာ ၁၃၃၅ ~ ၁၈ ဇွန် ၁၄၀၈)သည် ဂျိုဆောန်မင်းဆက်ကို တည်ထောင်သူ ဂျိုဆောန်ပြည်၏ ပထမဆုံး ဘုရင်ဖြစ်သည်။
ဂျိုဆောန်ပြည်ကို ၁၃၉၂ ခုနှစ်မှ ၁၃၉၈ ခုနှစ်အထိ အုပ်ချုပ်ခဲ့သည်။
ထယ်ဂျို၏ ဖခင် လီချာချုန်သည် တရုတ်ပြည် ယွမ်တိုင်းပြည် လက်အောက်တွင် အမှုထမ်းသူဖြစ်ပြီး မိခင်သည် တရုတ်လူမျိုးဖြစ်သည်။
태조실록 5권, 태조 3년 4월 28일 정유 3번째기사"의혜왕후 懿惠王后 - Doosan Encyclopedia". Doosan Encyclopedia. Archived from the original on November 4, 2020. "뿌리를 찾아서 의혜왕후(懿惠王后)". Archived from the original on June 3, 2018. ထယ်ဂျုံးသည် ဂိုလျောတပ်သို့ ဝင်ရောက်အမှုထမ်းရာ ရာထူးအဆင့်ဆင့်တိုးခဲ့ပြီး ဗိုလ်ချုပ်အဆင့်ထိဖြစ်လာခဲ့သည်။
နောက် ၁၃၉၂ ခုတွင် နန်းတော်ကိုပါ ပုန်ကန်တော့သည်။
၁၃၉၈ ခုတွင် သားများအကြား နန်းလုသည့်အရေးကြောင့် ပလ္လင်မှ ဆင်းပေးရသည်။
၁၄၀၈ ခုတွင် လွန်သည်။
ကိုးကား ကဏ္ဍ:ဂျိုဆောန်။
ကောလာဟလ သည် ကိစ္စရပ်တခု သို့မဟုတ် အဖြစ်အပျက်တခုနှင့်ပတ်သက်၍ ယုံကြည်ရန်ခက်သော်လည်း လူများအကြား ပျံ့နှံ့နေတတ်သော အချက်အလက်ဖြစ်သည်။
Peterson, Warren; Gist, Noel (September 1951). "Rumor and Public Opinion". The American Journal of Sociology. 57 (2): 159–167. doi:10.1086/220916. JSTOR 2772077. မှန်ကန်ကြောင်းကို အလျင်အမြန် အတည်ပြုရန် ခက်ခဲသော သို့တည်းမဟုတ် အတည်ပြုရန်ပင် ခက်ခဲသော အဆိုတမျိုးမျိုးကို ကောလာဟလခေါ်ကြောင်း လူမှုသိပ္ပံပညာတွင် အနက်ဖွင့်သည်။
အချို့ပညာရှင်တို့ကလည်း ကောလာဟလကို ဝါဒဖြန့်ခြင်း၏ အစိတ်အပိုင်းအဖြစ် သတ်မှတ်သည်။
လူမှုဗေဒ၊ စိတ်ပညာနှင့် လူမှုဆက်ဆံရေးဝိဇ္ဇာပညာတို့တွင် ကောလာဟလနှင့်ပတ်သက်၍ သင်ကြားသင်ယူရမည် များစွာ ရှိ၏။
Pendleton, S.c. (1998), 'Rumor research revisited and expanded', Language & Communication, vol. 1. no. 18, pp. 69-86. သတင်းမှားနှင့် သတင်းလိမ် (သတင်းတု) ကိုလည်း ကောလာဟလအဖြစ် ပြောဆိုလေ့ ရှိသည်။
သတင်းမှားဟူသည် မသိဘဲ ဖြန့်ဝေမိသော အချက်အလက်မှားကို ဆိုလိုသည်။
သတင်းလိမ် (သတင်းတု) ဟူသည်မှာ ခံယူထင်မြင်စေရန် ရည်ရွယ်ချက်ဖြင့် ဖြန့်ဝေသော အချက်အလက်မှားတည်း။
အနောက်တမျိုးကို အစိုးရများ၊ အဖွဲ့အစည်းများက ထုတ်လေ့ရှိသည်။
ဝေါဟာရနောက်ခံ ကောလာဟလ သည် ပါဠိဘာသာမှ ဆင်းသက်ပြီး အုတ်အုတ်ကျက်ကျက်ကြွေးကြော်ခြင်းဟု အနက်ရှိသည်။
ဦးဟုတ်စိန်. "ပါဠိ-မြန်မာအဘိဓာန်". ပိဋကဗျူဟာအဖွဲ့. ၁၉၉၉. အချို့လည်း အသံအနိမ့်အမြင့်ကိုလိုက်၍ ကောလဟာလ ဟုလည်းကောင်း၊ ကောလဟလ ဟုလည်းကောင်း အသုံးလွဲတတ်သည်။
ဘိုဘိုမြင့်. အောင်မျိုးသန့်. "ရေးမြို့နယ်အတွင်း ရေတက်လာပြီဟု ကောလဟာလ ထွက်ပေါ်လာခဲ့ပြီးနောက် လူအများ အထိတ်တလန့် ဖြစ်ခဲ့". Eleven News. 2019-08-15.မင်းထီး. "အညာဒေသက တမာရွက်ပြုတ်များ ရန်ကုန်ဈေးကွက်တွင် အဝယ်များနေ". DVB Burmese. 2020-04-01."လွှတ်တော်နဲ့ အစိုးရကြား ကောလဟာလတွေ ကို ဂရုမစိုက်ဖို့ သူရဦးရွှေမန်းပြော". RFA Burmese. 2013-06-27. ကိုးကား ကဏ္ဍ:ဝါဒဖြန့်ခြင်း။
နွယ်အေး ဆွန္နီဂျာမေဗလီ သည် ရန်ကုန်တိုင်း၊ ဒေါပုံမြို့၊ သီတာနွယ်လမ်းရှိ အစ္စလာမ်ဘာသာရေးအဆောက်အဦ ဖြစ်သည်။
ပရဟိတလှုပ်ရှားမှုများ ကိုဗစ်-၁၉ ရောဂါဖြင့် ရောဂါထိန်းချုပ်ရေးစင်တာတို့တွင် နေထိုင်ရသူများအား ၂၀၂၀ ပြည့်၊ စက်တင်ဘာမှစ၍ တနေ့ (သုံးနပ်) စာ စားစရာများကို လူ ၁၆၀၀ အတွက် နေ့စဉ် ပို့ပေးသည်မှာ ၂၀၂၁ အာဏာသိမ်းမှု မဖြစ်ခင်အထိပင်။
"ကွာရန်တင်းဝင်နေသူများကို နွယ်အေးစွန္နီဂျာမေဗလီက အစားအသောက်များ လှူဒါန်း ". DVB Burmese. 2020-12-12. ဈေးများ ဆိုင်များ ပိတ်သဖြင့်၎င်း၊ ကောလာဟလများကြောင့် ဈေးနှုန်းမတည်ငြိမ်သဖြင့်၎င်း စားဝတ်နေရေးခက်ခဲသည့် ဒေသခံတို့ကို အခြေခံစားသောက်ကုန်များအား ဈေးလျှော့ရောင်းချခြင်းလည်း လုပ်သည်။
"စစ်တပ်က ပိတ်ပင်လည်း "ပြည်သူ့ထံမှ ပြည်သူ့ဆီသို့" ဆက်လက်ရှင်သန်". Irrawaddy Burma. 2021-08-10."Abandoned by Junta, Myanmar People Forced to Rely on Each Other". Irrawaddy. 2021-08-06. အခြေတကျရောင်းဝယ်ရန် မလွယ်ကူခြင်း၊ ဝယ်လိုအားလိုက်ခြင်း၊ အလွယ်တကူရရန် ခက်ခဲခြင်းတို့ကြောင့် ဈေးနှုန်းတက်နေသော တကိုယ်ရေသုံး ဆေးဘက်ဆိုင်ရာ ကိရိယာများ၊ ဆေးဝါးများကိုလည်း အမှန်တကယ်ကျသင့်သောဈေးနှုန်းဖြင့် ရောင်းချပေးခဲ့၏။
၂၀၂၁ ခု နှစ်လယ်တွင် ရုတ်တရက်မြင့်တက်လာသော ကူးစက်နှုန်းတို့ကြောင့် လိုအပ်လာသော အောက်ဆီဂျင်အတွက်လည်း အောက်ဆီဂျင်အိုးဖြည့်လုပ်ငန်းကို ဝင်ရောက်ဆောင်ရွက်သည်။
ခင်မောင်စိုး. "ကိုဗစ်လူနာတွေ အောက်ဆီဂျင်ကို ခက်ခဲစွာ လိုက်လံရှာဖွေနေရ". RFA Burmese. 2021-07-21. "... ကိုယ့်ဘာသာတန်းစီတဲ့သူကျတော့ နွယ်အေး တို့ တောင်ဒဂုံတို့ အဲဒီမှာ သွားတန်းစီ ..." ကိုးကား Category:မြန်မာနိုင်ငံရှိ ဗလီများ။
စစ်ဌာနချုပ် ဟူသော စစ်ဘက်ဆိုင်ရာအသုံးအနှုန်း ဝေါဟာရ သည် စစ်ဘက်အကြီးအကဲခေါင်းဆောင် တစ်ဦးမှ တာဝန်ယူရသည့် ကွပ်ကဲမှုတပ်ဖွဲ့ (သို့) စစ်ဘက်ကွပ်ကဲမှုပိုင်းဆိုင်ရာ ဖွဲ့စည်းမှု သတ်မှတ်ချက် တစ်ခုအား ဆိုလိုခြင်းဖြစ်သည်။
တပ်ဖွဲ့၏ ခေါင်းဆောင် အကြီးအကဲသည် ဥပဒေမူဘောင်ဖြင့် အပ်နှင်းထားသော အခွင့်အာဏာအတွက် အထူး ရာထူးခန့်အပ်ခြင်းခံရသူ ဖြစ်သည်။
တပ်မတော် အရာရှိများသည် ၎င်းတို့၏ ပြန်တမ်းဝင်အရာရှိအဖြစ် ခန့်အပ်ခံထားရမှုအရ လုပ်ပိုင်ခွင့် အခွင့်အာဏာ တရားဝင်ရရှိထား၏။
သို့သော် အခြားသော သီးခြားတာဝန်များ နှင့် ကွပ်ကဲမှု အထူးအခွင့်အာဏာများ ပေးအပ်ခံရမှုသည် ထုတ်ပြန်ထားသော ရာထူးခန့်အပ်ခြင်း အမိန့်ကြေညာချက်အရသာလျှင်ဖြစ်သည်။
ကဏ္ဍ:အဖွဲ့အစည်း ဆောင်းပါးတိုများ ကဏ္ဍ:အဖွဲ့အစည်း အမျိုးအစားများ ကဏ္ဍ:စစ်ရေး။
ပြန်လည်ထူထောင်ရေး ဦးစီးဌာန()သည် လူမှုဝန်ထမ်း ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာနလက်အောက်ရှိ ဌာနတစ်ခုဖြစ်သည်။
သမိုင်းအကျဉ်း ပြန်လည်ထူထောင်ရေးဦးစီးဌာနအား လူမှုဝန်ထမ်းဦးစီးဌာနနှင့် ဘေးအန္တရာယ်ဆိုင်ရာ စီမံခန့်ခွဲမှု ဦးစီးဌာနတို့၏ ဖွဲ့စည်းပုံအင်အားတို့မှ ထုတ်နုတ်၍ ပြည်ထောင်စုအစိုးရအဖွဲ့၏ (၃၀-၁-၂၀၁၈) ရက်စွဲပါစာအမှတ်၊၁၄/ ၁၆၈/အဖရ(၁/၂၀၁၈) ခွင့်ပြုချက်အရ ပြန်လည်ထူထောင်ရေးဦးစီးဌာနကို အရာထမ်း(၅၄)ဦး၊အမှုထမ်း(၂၆၄)ဦး၊စုစုပေါင်း (၃၁၈)ဦးတို့ဖြင့်စတင်ဖွဲ့စည်းခဲ့သည်။
ရည်ရွယ်ချက်များ လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေးဝန်ကြီးဌာန၊ ပြန်လည်ထူထောင်ရေး ဦးစီးဌာန၏ဖွဲ့စည်းပုံအားတိုးချဲ့ပြင်ဆင်ဖွဲ့စည်းရခြင်း၏ရည်ရွယ်ချက်မှာအောက်ပါအတိုင်းဖြစ်သည်- (က) ပြန်လည်ထူထောင်ရေးဦးစီးဌာနမှ ဆောင်ရွက်ပေးရသော ဝန်ဆောင်မှုလုပ်ငန်းများကို ပြည်သူလူထုအားလုံးသိရှိခံစားခွင့်ရရှိစေရန်၊၊ ( ခ ) လူမှုရေးဒုက္ခခံစားရန်အလားအလာရှိသူများအား ပြန်လည်ထူထောင်ရေး ကာကွယ် စောင့်ရှောက်မှုလုပ်ငန်းများကိုလိုအပ်ချက်များနှင့်အညီ ပြန်လည်ထူထောင်ရေးလုပ်ငန်းများကူညီစောင့်ရှောက်မှုပေးနိုင်ရန်၊၊ ( ဂ ) မိမိတို့ဦးစီးဌာန၏လုပ်ငန်းတာဝန် (၁၀)ချက်ပါလုပ်ငန်းများအားတိုးချဲ့၍ နိုင်ငံတကာ အဖွဲ့အစည်းများနှင့်ချိတ်ဆက် ဆောင်ရွက်ပေးနိုင်ရန်၊၊ (ဃ) အခြားသောဝန်ကြီးဌာနများ၊ NGO, INGO များနှင့်ပူးပေါင်း၍ အပြည်ပြည်ဆိုင်ရာ စံနှုန်းများနှင့်အညီ ထိရောက်သောပြန်လည်ထူထောင်ရေးလုပ်ငန်းများ ဆောင်ရွက်ရန်။
လုပ်ငန်းတာဝန်များ (က) ကလေးသူငယ်၊ ကလေးနှင့် လူငယ်များ ပြန်လည်ထူထောင်ရေးလုပ်ငန်း၊ ( ခ) မသန်စွမ်းသူများ ပြန်လည်ထူထောင်ရေးလုပ်ငန်း၊ ( ဂ) သက်ကြီးရွယ်အို ပြန်လည်ထူထောင်ရေးလုပ်ငန်း၊ (ဃ) ဘေးဒဏ်ခံပြည်သူများ ပြန်လည်ထူထောင်ရေးလုပ်ငန်း၊ ( င) အမျိုးသမီး ပြန်လည်ထူထောင်ရေးလုပ်ငန်း၊ ( စ) ရွှေ့ပြောင်းလုပ်သားများ ပြန်လည်ထူထောင်ရေးလုပ်ငန်း၊ (ဆ) မိုင်းအန္တရာယ်ဆိုင်ရာပညာပေးနှင့် ပြန်လည်ထူထောင်ရေးလုပ်ငန်း၊ ( ဇ) လက်နက်ကိုင်တပ်ဖွဲ့၊ လက်နက်ကိုင်အုပ်စုနှင့် ပတ်သက်ဆက်နွယ်နေသော ကလေးသူငယ် များကို ပြန်လည်ထူထောင်ရေးလုပ်ငန်း၊ ( ဈ) လူကုန်ကူးခံရသူများအား ပြန်လည်လက်ခံရေး၊ ပြန်လည်ဝင်ဆံ့ပေါင်းစည်း ရေးနှင့် ပြန်လည်ထူထောင်ရေးလုပ်ငန်း၊ (ည) မူးယစ်ဆေးဖြတ်ပြီးသူများ ပြန်လည်ထူထောင်ရေးလုပ်ငန်း၊ ပြန်လည်ထူထောင်ရေးဦးစီးဌာန၏ ဝန်ထမ်းဖွဲ့စည်းပုံအား အရာထမ်း(၅၄)ဦး၊ အမှုထမ်း (၂၆၄) ဦး၊ စုစုပေါင်း (၃၁၈)ဦးဖြင့် ဖွဲ့စည်းထားပြီး ရုံးချုပ်တွင် အောက်ဖော်ပြပါဌာနခွဲ (၃)ခုဖြင့် လုပ်ငန်းတာဝန်များဆောင်ရွက်လျက်ရှိသည်- (က) စီမံ/ဘဏ္ဍာဌာနခွဲ၊ (ခ) ထိခိုက်လွယ်အုပ်စုများဌာနခွဲ၊ (ဂ) မူးယစ်၊လူကုန်ကူးဌာနခွဲ၊ ပြန်လည်ထူထောင်ရေးဦးစီးဌာန၏ လက်ရှိ ဖွဲ့စည်းပုံ Category:မြန်မာနိုင်ငံရှိ အစိုးရအဖွဲ့အစည်းများ။
ဒန်းဂွန်း ခေါ်သော ကိုရီးယားပြက္ခဒိန် () သည် အခြား အရှေ့အာရှပြက္ခဒိန်များနည်းတူ လကိုအခြေခံသော ပြက္ခဒိန်ဖြစ်၏။
တရုပ်ပြက္ခဒိန်မှ ပွားယူပြီး ကိုရီးယား၌မြင်ရသော လအဆုတ်အတက်ကို တည်၍ ပြက္ခဒိန်ဖွဲ့ခြင်း ဖြစ်၏။
Sohn, Ho-min (2006). Korean Language in Culture and Society. University of Hawaii Press. 86. ISBN 9780824826949. ...Korean calendars Calendars were adopted from China...Reingold, Edward (2008). Calendrical Calculations. Cambridge University Press. 269. ISBN 9780521885409. ... Korea used the Chinese calendar for ... ပွဲတော်ရက်များမှာမူ ယဉ်ကျေးမှုအရ ကျင်းပသော ပွဲများကို အချိန်ကိုက်ဖြစ်စေရန် ညှိထားခြင်းတည်း။
၁၈၉၆ မှစ၍ ဂရီဂေါ်ရီယန်ပြက္ခဒိန် ခေါ် ခရစ်ယာန်ပြက္ခဒိန်ကို တရားဝင် ပြောင်းသုံးသည်နောက် ယင်းသည်သာ အသုံးများ၏။
သို့သော် ရိုးရာ အားလပ်ရက်များအတွက်၎င်း၊ သက်ကြီးပိုင်းတို့ အသက်တွက်ရာ၌၎င်း ပြက္ခဒိန်ဟောင်းကိုသာ သုံးစွဲဆဲပင်။
"Korean Holidays". Life in Korea. Archived from the original at 2012-07-13. ကိုရီးယား၌ အကြီးဆုံးပွဲတော်ဖြစ်ပြီး အမျိုးသားအားလပ်ရက်အဖြစ် သတ်မှတ်သော ​ဆောလ်နားလ် (설날) ခေါ် နှစ်သစ်ကူးပွဲနှင့် မိသားစုတိုင်း မပျက်မကွက် လုပ်မြဲဖြစ်သည့် ချူဆော့ (추석) ခေါ် ဘိုးဘေးကန်တော့ပွဲတို့မှာ ကိုရီးယားပြက္ခဒိန်အရ ၁-လပိုင်း (၁) ရက်၊ ၈-လပိုင်း (၁၅) ရက် ၌ အသီးအသီး ပြုလုပ်သည်။
လများ ခေတ်သစ်ကိုရီးယားစကားတွင် လ ကို ​ဝေါလ် (월) တပ်၍ သုံးစွဲသည်။
တစုံတယောက်၏မွေးလကို တိရစ္ဆာန်များဖြင့် သရုပ်ဖော်ထားသော တရုပ်ရာသီခွင်အရ ပြောဆိုလိုပါမူ ဒါးလ် (달) ကို သုံး၏။
၁-လ၊ ၇-လ နှင့် ၁၂-လတို့ အမည်ဟောင်းများသည် တရုပ်ပြက္ခဒိန်လာ အမည်များနှင့် အတူပင်။
Sohn, Ho-min (2006). "Korean Terms for Calendar and Horary Signs, Holidays and Seasons". Korean Language and Culture in Society. University of Hawaii Press. pp. 91–92. ISBN 9780824826949. ယနေ့ခေတ် ခေါ်ပုံယခင် အခေါ်ဂရီဂေါ်ရီယန်ပြက္ခဒိန်ပါရက်များနှင့် နှိုင်းယှဉ်ချက်၁ လပိုင်း (일월)ကျားလ (호랑이달) တနည်း လဦး (정월)ဇန်နဝါရီ ၂၁ - ဖေဖော်ဝါရီ ၂၀၂ လပိုင်း (이월)ယုန်လ (토끼달)ဖေဖော်ဝါရီ ၂၀ - မတ် ၂၁၃ လပိုင်း (삼월)နဂါးလ (용달)မတ် ၂၁ - ဧပြီ ၂၀၄ လပိုင်း (사월)မြွေလ (뱀달)ဧပြီ ၂၀ - မေ ၂၁၅ လပိုင်း (오월)မြင်းလ (말달)မေ ၂၁ - ဇွန် ၂၁၆ လပိုင်း (유월)သိုးလ (양달)ဇွန် ၂၁ - ဇူလိုင် ၂၃၇ လပိုင်း (칠월)မျောက်လ (원숭이달)ဇူလိုင် ၂၃ - ဩဂုတ် ၂၃၈ လပိုင်း (팔월)ကြက်လ (닭달)ဩဂုတ် ၂၃ - စက်တင်ဘာ ၂၃၉ လပိုင်း (구월)ခွေးလ (개달)စက်တင်ဘာ ၂၃ - အောက်တိုဘာ ၂၃၁၀ လပိုင်း (시월)ဝက်လ (돼지달)အောက်တိုဘာ ၂၃ - နိုဝင်ဘာ ၂၂၁၁ လပိုင်း (십일월)ကြွက်လ (쥐달) တနည်း ဆောင်းလ (동짓달)နိုဝင်ဘာ ၂၂ - ဒီဇင်ဘာ ၂၂၁၂ လပိုင်း (십이월)ကျွဲလ (소달)ဒီဇင်ဘာ ၂၂ - ဇန်နဝါရီ ၂၁ ကိုးကား ကဏ္ဍ:ကိုရီးယား ယဉ်ကျေးမှု။
300px|တည်နေရာပြောင်းလဲမှုတစ်ခုတွင် ရွေးလျားခြင်း ပါဝင်ပတ်သက်သည် ရူပဗေဒတွင် ရွေ့လျားခြင်း ဆိုသည်မှာ အရာဝတ္ထုတစ်ခုသည် အချိန်ပေါ်မူတည်၍ ၎င်း၏ တည်နေရာပြောင်းလဲခြင်း ဖြစ်သည်။
ရွေ့လျားခြင်းကို သင်္ချာနည်းအရ အရွေ့၊ အကွာအဝေး၊ အလျင်၊ အရှိန်၊ အမြန်၊ အချိန် စသည့် ဝေါဟာရများဖြင့် ဖော်ပြလေ့ရှိသည်။
အရာဝတ္ထုတစ်ခု၏ ရွေ့လျားခြင်းကို စူးစမ်းသူက ရည်ညွှန်းဘောင်(အမှတ်)ကို မူတည်ဆက်စပ်၍ လေ့လာစူးစမ်းနိုင်ကာ အချိန်ပြောင်းလဲမှုနှင့်အတူ ထိုရည်ညွှန်းဘောင်ကိုပင် မူတည်ဆက်စပ်ပြီး ထိုအရာဝတ္ထု၏ တည်နေရာပြောင်းလဲမှုကို တိုင်းတာခြင်းဖြင့် လေ့လာနိုင်သည်။
အရာဝတ္ထုများ၏ ရွေ့လျားခြင်းကို ဖော်ပြသော ရူပဗေဒဘာသရပ်ခွဲကို ကိုင်နစ်မတ်တစ် (kinematics; ကင်နစ်မတ်တစ် ဟုလည်း အသံထွက်ရှိ) ဟုခေါ်ဆိုပြီး အားများနှင့် အားများ၏ ရွေ့လျားခြင်းအပေါ် သက်ရောက်မှုအား လေ့လာသည့် ဘာသာရပ်ကို ဒိုင်းနမစ် (dynamics) ဟု ခေါ်ဆိုသည်။
အရာဝတ္ထုတစ်ခုသည် ပေးထားသော ရည်ညွှန်းဘောင်နှင့် ဆက်စပ်၍ ပြောင်းလဲမှုမရှိလျှင် ထိုအရာဝတ္ထုသည် ရပ်နေသည်၊ ရွေ့လျားမှုမရှိ (သို့) ပတ်ဝန်းကျင်ကို ရည်ညွှန်းချက်ထား၍ ကိန်းသေတည်နေရာတွင် ရှိသည်၊ အချိန်အလိုက် မပြောင်းလဲဟု စသဖြင့်ဆိုနိုင်သည်။
ပကတိရည်ညွှန်းဘောင် (သို့) ပကတိအမှတ်နေရာ မရှိသောကြောင့် ပကတိရွေ့လျားမှု (absolute motion) ကို ဆုံးဖြတ်၍ မရနိုင်ပေ။
ထို့ကြောင့် စကြဝဠာအတွင်း အရာဟူသမျှသည် ရွေ့လျားနေသည်ဟု ယူဆနိုင်ပေသည်။
ရွေ့လျားမှုသည် ရူပဗေဒဆိုင်ရာ စနစ်များတွင် အသုံးချနိုင်ရာ အရာဝတ္ထုများ (ကြီး/ငယ်) ၊ ဒြပ်မှုန်များ၊ ဒြပ်စက်ကွင်းများ၊ ရောင်ခြည်ဖြာထွက်ခြင်း၊ ရောင်ခြည် စက်ကွင်းများ၊ ရောင်ခြည်မှုန်များ၊ ကွေး/ခုံးခြင်း၊ အာကာသအချိန် စသည်တို့၌ အသုံးချနိုင်သည်။
ပုံရိပ်၊ သဏ္ဌာန်၊ နယ်နိမိတ်များ၏ ရွေ့လျားမှုများအကြောင်းကိုလည်း ပြောဆိုနိုင်သည်။
ထို့ကြောင့် "ရွေ့လျားမှု"ဆိုသော ဝေါဟာရသည် ယေဘုယျအားဖြင့် အာကာသတွင် ရုပ်ဝတ္ထုစနစ်တစ်ခု၏ ပုံပန်းသဏ္ဌာန် အစီအစဉ် (သို့) တည်နေရာများ၏ အဆက်မပြတ် ပြောင်းလဲမှုကို သဘောဆောင်၏။
အရာဝတ္ထုတစ်ခု၏ ရွေ့လျားမှုကို တိုင်းတာသည့် အဓိကတန်ဖိုးမှာ အဟုန်ဖြစ်၏။
အရာဝတ္ထုတစ်ခု၏ အဟုန်သည် ထိုအရာ၏ ဒြပ်ထု၊ အလျင်တို့အပေါ် မူတည်သည်။
ပြင်ပသက်ရောက်မှုမရှိသော စနစ် (isolated system) ၌ အရာဝတ္ထုတို့၏ စုစုပေါင်းအဟုန်သည် အချိန်အလိုက် ပြောင်းလဲမှုမရှိပေ။
ဤသည်ကို အဟုန် ထိန်းသိမ်းခြင်း ဥပဒေသ (law of conservation of momentum) ၌ ဆိုထားသည်။
အရာဝတ္ထု၏ ရွေ့လျားမှု (အကျိုးဆက်အနေဖြင့် ၎င်း၏ အဟုန်) သည် ပြင်ပအားတစ်ခု ထိုအရာပေါ်သို့ သက်ရောက်မှုမရှိပါက မပြောင်းလဲနိုင်ပေ။
နိုက်ထရစ်အက်ဆစ် (; ) သည် တိုက်စားနှုန်း အလွန်တရာမြင့်သော သတ္တုဓာတ် အက်ဆစ်တစ်မျိုးဖြစ်၍ လက်တင်ဖြင့် အကွာ ဖောတစ် (aqua fortis, ခွန်အားရှိသောရေ) ဟုလည်း ခေါ်ဝေါ်ကြသည်။
သန့်စင်သော အက်ဆစ်ဒြပ်ပေါင်းသည် အရောင်မဲ့သော်လည်း သက်တမ်းကြာသော နမူနာများတွင် နိုက်ထရိုဂျင် အောက်ဆိုဒ်နှင့် ရေအဖြစ်သို့ ပြိုကွဲခြင်းကြောင့် အဝါရောင်သမ်းတတ်သည်။
ဈေးကွက်တွင် ရနိုင်သော နိုက်ထရစ်အက်ဆစ်တွင် ရေ၌ ၆၈% ပြင်းအားပါဝင်သည်။
ပျော်ရည်သည် HNO3 ၈၆% ထက်ပိုမိုပါဝင်သည့်အခါ "အခိုးထွက် နိုက်ထရစ်အက်ဆစ်" (fuming) ဟု ရည်ညွှန်းလေ့ရှိသည်။
နိုက်ထရိုဂျင် ဒိုင်အောက်ဆိုဒ် ပါဝင်မှုအပေါ်မူတည်၍ "အခိုးထွက် နိုက်ထရစ်အက်ဆစ်"ကိုပင် "အနီရောင် အငွေ့ထွက် နိုက်ထရစ်အက်ဆစ်" ဟု ခေါ်ကြပြီး ၈၆% အထက်ပါဝင်ကာ၊ "အဖြူရောင် အငွေ့ထွက် နိုက်ထရစ်အက်ဆစ်" သည် ၉၅% အထက် ပါဝင်သည်။
နိုက်ထရစ်အက်ဆစ်သည် နိုက်ထရိုအုပ်စုကို ဇီဝ(သဘာဝ) မော်လီကျူးတစ်ခုသို့ ပေါင်းစပ်လျှင်ဖြစ်ပေါ်လာသော ဓာတုဖြစ်စဉ် နိုက်ထရေးရှင်း (nitration) အတွက် အဓိက ဓာတ်စမ်းပစ္စည်းဖြစ်သည်။
အချို့သော ရရှိလာသည့် နိုက်ထရိုဒြပ်ပေါင်းများသည် လျှပ်စစ် နှင့် အပူကို လွန်စွာတုံ့ပြန်နိုင်သော ပေါက်ကွဲပစ္စည်းများဖြစ်သော်လည်း အနည်းငယ်သည် လက်နက်ခဲယမ်းနှင့် (အဆောက်အဦ) ဖြိုဖျက်ရာတွင် သုံးနိုင်လောက်သည်အထိ တည်ငြိမ်(တုံ့ပြန်မှုနည်း) သည်။
အခြားပုံစံများလည်းရှိသေးရာ မင်၊ ဆိုးဆေးတို့ကဲ့သော ရောင်ခြယ်များ၌ အသုံးပြုနိုင်သည်အထိ ခိုင်မာသည်။
နိုက်ထရစ်အက်ဆစ်ကို ပြင်းထန်သော ဓာတ်တိုးခြင်း အကူပစ္စည်းအဖြစ်လည်းများစွာ အသုံးပြုကြ၏။
ပါရာဆဲလ်ဆပ်စ် (; ; ၁၄၉၃ ဝန်းကျင် – ၁၅၄၁ စက်တင်ဘာ ၂၄), ငယ်အမည် Theophrastus von Hohenheim (အပြည့်အစုံ: Philippus Aureolus Theophrastus Bombastus von HohenheimPhilippus Aureolus Theophrastus Paracelsus, genannt Bombast von Hohenheim: ein schweizerischer Medicus, gestorben 1541, Hilscher, 1764, p. 13.The name Philippus is only found posthumously, first on Paracelsus's tombstone. Publications during his lifetime were under the name Theophrastus ab Hohenheim or Theophrastus Paracelsus, the additional name Aureolus is recorded in 1538. Pagel (1982), 5ff.) သည် ဆွစ်လူမျိုးParacelsus self-identifies as Swiss (ich bin von Einsidlen, dess Lands ein Schweizer) in grosse Wundartznei (vol. 1, p. 56) and names Carinthia as his "second fatherland" (das ander mein Vatterland). Karl F. H. Marx, Zur Würdigung des Theophrastus von Hohenheim (1842), p. 3. သမားတော်၊ အဂ္ဂိရတ်ဆရာ၊ လူပုဂ္ဂိုလ် ဘာသာရေးဆရာ၊ ဂျာမန်ခေတ်ဆန်းချိန်မှ ဒဿနဆရာတစ်ဦးဖြစ်သည်။
Allen G. Debus, "Paracelsus and the medical revolution of the Renaissance"—A 500th Anniversary Celebration from the National Library of Medicine (1993), p. 3. ခေတ်ဆန်းချိန်၌ ဆေးပညာ ပြန်လည်နိုးထ တော်လှန်ပြောင်းလဲမှုတွင် အဓိကကျသော ရှေ့ဆောင်လမ်းပြတစ်ဦးဖြစ်ကာ လေ့လာသိရှိထားသော အသိဉာဏ်နှင့် လေ့လာစူးစမ်းခြင်းတို့၏ ပေါင်းစပ်တန်ဖိုးကို ဇောင်းပေးဆိုခဲ့သူဖြစ်ပြီး အဆိပ်ပညာ (toxicology) ၏ ဖခင်ဟု ဂုဏ်ပြုခြင်းခံရသူတစ်ဦးလည်း ဖြစ်သည်။
ပါရာဆဲလ်ဆပ်စ်ကို ဟောကိန်းထုတ်နိုင်သူ၊ ဂမ္ဘီရပညာသုံး ဟောပြောနိုင်သူအဖြစ် အထင်ခံရ၍ ၎င်း၏ Prognostications ကျမ်းစာကို ၁၆၀၀ နှစ်များ၌ ရိုဇီခရူးရှန်ဝါဒီများက လေ့လာခဲ့ကြသည်။
ပါရာဆဲလ်ဆီယံ (အယူအဆ) (Paracelsianism) သည် ၎င်း၏ လက်ရာစာပေများက စေ့ဆော်လိုက်သော အစောပိုင်း ဆေးပညာဆိုင်ရာ လှုပ်ရှားမှုတစ်ခုဖြစ်လေသည်။
ကိုးကား ကဏ္ဍ:၁၆ ရာစုနှစ် သိပ္ပံပညာရှင်များ။
right|250px|ချောင်းဒမ်ဖက်ရှင်လမ်းမ အစပြုရာ ​ချောင်းဒမ်လူကူးမြင်းကျား ဂန်းနမ်ခရိုင် () သည် တောင်ကိုရီးယားနိုင်ငံ၊ ဆိုးလ်မြို့ရှိ ကိုယ်ပိုင်အုပ်ချုပ်ခွင့်ရ ခရိုင်တစ်ခု ဖြစ်သည်။
ဂန်းနမ်၏ အဓိပ္ပာယ်မှာ "ဟန်မြစ်တောင်ဘက်"ဟု ကိုရီယားဘာသာဖြင့် အနက်ရသည်။
ဆိုးလ်၏ တတိယအကြီးဆုံး ခရိုင်ဖြစ်ပြီး ၃၉.၅ စတုရန်းကီလိုမီတာ (၁၅.၃ စတုရန်းမိုင်) ကျယ်သည်။
၂၀၁၇ ခု သန်းခေါင်စာရင်းအရ လူဦးရေ ၅၆၁,၀၅၂ ယောက် နေသည်။
Gangnam-gu (City District, Seoul, South Korea) - Population Statistics ကြွယ်ဝမှုမြင့်မားသော ခရိုင်ဖြစ်ပြီး ၂၀၂၀ စာရင်းအရ အိမ်ခန်းတစ်ခန်း၏ ကာလပေါက်ဈေးမှာ နှစ် ၄၀ အတွင်း ၈၄ ဆ တက်လာကြောင်း တွေ့ရသည်။
ဆိုးလ်ရှိ အခြားမြေများမှာ ၆ ဆသာ တက်၏။
Kim Bo-eun. "Gangman apartment prices jump 84 times in 40 years". The Korea Times. 2020-03-29. လူစည်ကားရာနေရာများ ဘုန်းအွန်းဆာ ဘုန်းကြီးကျောင်း thumb|ဘုန်းအွန်းဆာမှ မြင်ရသော ခိုအက်စ် လူသိများသော ဈေးဝယ်စင်တာများနှင့် ဖျော်ဖြေရေးဧရိယာများတွင် အပ်ဂူဂျောင်ရပ်ကွက် (압구정동) ရှိ ကစားကွင်းများနှင့် စားသောက်ဆိုင်များ၊ ဆမ်ဆောင်းရပ်ကွက် (삼성동) ရှိ ကိုအိတ် ခေါ် ပြပွဲစင်တာကြီး၊ ရှင်ဆာရပ်ကွက် (신사동) ရှိ တရုတ်ဆီးပင်တန်းကြီးရှိသည့် ဂါရိုဆူလမ်း (가로수길)၊ ချောင်ဒမ်ရပ်ကွက် (청담동) ရှိ အထည်ဆိုင်များဖြင့်ပြည့်နေသော ဖက်ရှင်လမ်းမတို့ ပါဝင်သည်။
ကိုးကား ကဏ္ဍ:ဆိုးလ်မြို့၏ ပထဝီဝင်။
ဓာတုဆေးပညာ () သည် ဓာတုဗေဒနှင့် ဆေးပညာတို့ ပေါင်းစပ်ထားသော ပညာရပ်ခွဲတစ်ခုဖြစ်သည်။
Iatro သည် ဂရိစကားလုံး ἰατρός မှ ဆင်းသက်လာ၍ သမားတော်၊ ဆေးပညာ ဟု အနက်ရသည်။
ဤပညာရပ်သည် အဂ္ဂိရတ်ပညာ၌ စတင်သန္ဓေတည်ခဲ့ပြီး ဓာတုဆေးပညာရှင်များသည် ရောဂါများနှင့် အပယိကဖျားနာခြင်းများအတွက် ဆေးရည် ရှာဖွေဖော်ထုတ်ခဲ့ကြသည်။
Iatrochemistry is an example in which science in medicine turned into speculation. ဤပညာရပ်သည် ခေတ်သစ်ဆေးပညာပေါ်ထွန်းလာပြီးနောက် ဥရောပတွင် ကွယ်ပျောက်ခဲ့ပြီးဖြစ်လေသည်။
သို့ရာတွင် (ကမ်းရိုးတန်း)မြေနိမ့်ပိုင်းနိုင်ငံများ၌ ၁၅၂၅ မှ ၁၆၆၀ အထိ ရေပန်းစားခဲ့သည်။
အထင်ရှားဆုံး ခေါင်းဆောင်မှာ ပါရာဆဲလ်ဆပ်စ်ဖြစ်ပြီး ၁၆ ရာစု ဆွစ် အဂ္ဂိရတ်ပညာရှင် တစ်ဦးဖြစ်သည်။
ဓာတုဆေးပညာရှင်များ ယုံကြည်သည်မှာ ရုပ်ပိုင်းဆိုင်ရာကျန်းမာရေးသည် ခန္ဓာကိုယ် အရည်များ၏ သီးသန့်အခြေနေရှိ မျှခြေအနေအထားပေါ်တွင် မူသည်သည်။
ဓာတုဆေးဝါးကုထုံးနှင့် အယူအဆများသည် ယခုထိတိုင် တောင်အာရှ၊ အရှေ့အာရှ၊ ထိုဒေသများမှ ပျံ့နှံ့နေထိုင်ကြသော လူမှုအသိုင်းအဝိုင်းများကြား ကျယ်ကျယ်ပြန့်ပြန့် အသုံးချဆဲဖြစ်လေသည်။
ကိုးကား ကဏ္ဍ:ဓာတုဗေဒ သမိုင်း ကဏ္ဍ:ဆေးပညာ သမိုင်း။
ဆမ်ဆောင်းရပ်ကွက် () သည် လူကုံတန်တို့နေသော တောင်ကိုရီးယားနိုင်ငံ၊ ဆိုးမြို့၊ ဂမ်းနမ်ဒိစတြိတ်ရှိ ရပ်ကွက်တခုဖြစ်သည်။
"삼성동 (Samseong-Dong 三成洞)" (in Korean). Doosan encyclopedia. "The origin of the names: Samseong-Dong" (in Korean). Gangnam-gu official site. Archived from the original on 2012-07-21. ဤနယ်နိမိတ်တွင် အထပ်မြင့်ဈေးဝယ်စင်တာများ၊ နာမည်ကြီးစားသောက်ဆိုင်များ၊ အဆင့်မြင့်ဟိုတယ်များ ရှိသည်။
ညကလပ်လည်း အချို့ ရှိ၏။
ညမြင်ကွင်းအပြင် ကမ္ဘာ့အကြီးဆုံးမြေအောက်ဈေးဝယ်စင်တာဖြစ်သည့် ကိုအိတ် ခေါ် ပြပွဲစင်တာလည်း ရှိသည်။
အိမ်ရာကြီးများအပြင် ပုံမှန်လူနေဧရိယာများလည်း ရှိသေးသည်။
၃.၁၉ စတုရန်းကီလိုမီတာ (၁.၂၃ စတုရန်းမိုင်) သာ ကျယ်သော်လည်း ဆမ်ဆောင်းရပ်ကွက်သည် ရပ်ကွက်နေလူထုအတွက် နှစ်လိုဖွယ်နေရာဖြစ်ပြီး ဟိုနားဒါဝယ် လျှောက်လည်ချင်စရာလည်း ဖြစ်၏။
ပြည်သူ့ကာကွယ်ရေးတပ်ဖွဲ့ ဆိုသည်မှာ မြန်မာနိုင်ငံအား ၂၀၂၁ ခုနှစ်တွင် တပ်မတော်မှ အာဏာသိမ်းပြီးနောက် တိုင်းဒေသကြီးနှင့်ပြည်နယ် ဒေသအသီးသီးတွင် ဖွဲ့စည်းခဲ့ကြသော ဒေသခံ တော်လှန်ရေးလက်နက်ကိုင်အဖွဲ့အစည်းများ ဖြစ်သည်။
နေ့စဉ်ပြည်သူ့ကာကွယ်ရေးတပ်မတော်ဆောင်းပါးများ တပ်ဖွဲ့အမည်များ BDF (ပဲခူးပြည်သူ့ကာကွယ်ရေးတပ်) PDF-POL (ပြင်ဦးလွင်ပြည်သူ့ကာကွယ်ရေးတပ်) PDF-NPT (နေပြည်တော်ပြည်သူ့ကာကွယ်ရေးတပ်) MDY-PDF (မန္တလေးပြည်သူ့ကာကွယ်ရေးတပ်) Yangon Urban Guerrillas (ရန်ကုန်မြို့ပြပြောက်ကျားတပ်) Yangon Federal Army (ရန်ကုန်ဖက်ဒရယ်တပ်) Zero Nine (PDF-MGN ဇီးရိုးပြောက်ကျားတပ်ဖွဲ့) PDF-MGN (နှလုံးလှလူမိုက်ကြီးများပြောက်ကျားတပ်ဖွဲ့) 27 Revolution Forces (MGN) HopinPDF (ဟိုပင်ပြည်သူ့ကာကွယ်ရေးတပ်ဖွဲ့) ShweGu (ရွှေကူပည်သူ့ကာကွယ်ရေးတပ်) PPDF (ပခုက္ကူပြည်သူ့ကာကွယ်ရေးတပ်) KLPDF (ကောလင်းပြည်သူ့ကာကွယ်ရေးတပ်) KDDF (ကျောက်ဆည်ပြည်သူ့ကာကွယ်ရေးတပ်) PRA (ပြည်သူ့တော်လှန်ရေးတပ်မတော်) KIA (ကချင်လွတ်မြောက်ရေးတပ်မတော်) KNLA (ကရင်အမျိုးသားလွတ်မြောက်ရေးတပ်မတော်) Mandalay Special Task Force People Revolution Alliance- Magway (PRA-Magway) ပြည်သူ့ကာကွယ်ရေးတပ်ဖွဲ့(ကလေး) (MSTF) PPDF(ပြည်မြို့နယ်ပြည်သူ့ကာကွယ်ရေးတပ်ဖွဲ့) တပ်ရင်း(၁)PDF People's Force TPDF United Democratic Force People Guard Force People's Force (MTHSF) PPDF Free Revolutionary Force People's Force (အာဠာဝက) ပကဖ(ကျိုက်ထို) ပကဖ(ဘီးလင်း) Hawk Revolutionary Squad Paung Lion, Tiger,Snake Special Force Paung ပကဖ(သထုံ) ပကဖ(ပေါင်) TPG တပ်ရင်း(၂) PDF Local PDF (Theinzayat) KRF ကျောက်ညှပ်/လင်းယုန် ကိုငယ်လေးပြောက်ကျားတပ်ဖွဲ့ ခရမ်း PDF တပ်ရင်း(၃) PDF တပ်ရင်း(၄) PDF Black Warriors Force Golden Eagle Force - Monywa Red Star Front - ကြယ်နီတပ်ဦး (PLA) ပုဏ္ဏက ပြောက်ကျားတပ်ဖွဲ့ God of Monywa People Defense Force တောကျွဲကြီး ပျောက်ကြားတပ်ဖွဲ့ M.V.P Revolution Force အောင်ကြီးအဖွဲ့ Scorpion People Defense Force - Myaing PKU PPDF တိုက်နယ်အဖွဲ့ Zero ပြောက်ကျား ပြည်သူ့ကာကွယ်ရေးတပ်ဖွဲ့ Upper Minhla P.D.F CDF-KKG TGYR ပြောက်ကျားတပ်ဖွဲ့ TGYR - Youth Guerilla Counter Revolution (LPDF) မာန်စွယ်ကျား ပြည်သူ့ကာကွယ်ရေးတပ်ဖွဲ့ BHGF - Black Hero Guerilla Force UG Black K ရေးဘီလူး PDF MBPDF Area 71 People Defense Force Monywa က္လားသစ္ဏတ် ပြည်သူ့ကာကွယ်ရေးအဖွဲ့ (Dawei LPDF) ကိုးကား ကဏ္ဍ:မြန်မာလက်နက်ကိုင်အဖွဲ့အစည်းများ။
ဂင်မ်ဟျောင်းဆော (၊ စက်တင်ဘာလ ၂၇၊ ၁၉၉၈ဖွား) ကို သူမ၏ စတိတ်စင်နာမည် ဘီဘီ (အင်္ဂလိပ်ဘာသာဖြင့်: Bibi ဟု လူသိများသော တောင်ကိုရီးယားအဆိုတော်နှင့် တေးရေးဆရာ ဖြစ်သည်။
၂၀၁၇ ခုနှစ်တွင် နာမည်ကျော် တောင်ကိုရီးယား ရက်ပ် အဆိုတော် ယွန်းမီရယ်က ဘီဘီနှင့် သူမ၏ ကိုယ်ပိုင်ထုတ်လုပ်သောသီချင်းများကို SoundCloud မှတစ်ဆင့် ရှာဖွေတွေ့ရှိပြီးနောက် ဘီဘီသည် Feel Ghood Music ၏ ကမ်းလှမ်းခြင်းကို ခံရကာ Feel Ghood Music ၏ အဆိုတော်ဖြစ်လာသည်။
သူမသည် တောင်ကိုရီးယား ရုပ်သံလိုင်း SBS မှ ထုတ်လွှင့်ပြသသည့်The Fan ပြိုင်ပွဲတွင် ဝင်ရောက်ယှဉ်ပြိုင်ခဲ့ပြီး ဒုတိယနေရာရရှိခဲ့သည်။
၂၀၁၉ ခုနှစ်၊ မေလ ၁၅ ရက်နေ့တွင် "Binu" သီချင်းဖြင့် တရားဝင်ပွဲဦးထွက်ခဲ့သည်။